
COMUNICAT DE PRESĂ

21 iunie 2013
Scădere medie procentuală de 1,3%  a tarifelor la energia electrică  
furnizată clienţilor finali
Autoritatea Naţională de Reglementare în Domeniul Energiei în urma  analizei semestriale a propus Comitetului de Reglementare reducerea tarifelor reglementate la energia electrică la consumatorii finali.

Comitetului de Reglementare în şedinţa din data de 21 iunie a aprobat: 
Ordinul nr. 40/2013  privind Tarifele reglementate la energia electrică livrată de furnizorii de ultima instanţă consumatorilor casnici şi asimilaţi consumatorilor casnici care nu şi-au exercitat dreptul de eligibilitate.

şi 
Ordinul nr. 41/2013  privind Tarifele reglementate la energia electrică livrată de furnizorii de ultimă instanţă consumatorilor finali care nu şi-au exercitat dreptul de eligibilitate, alţii decat cei casnici şi cei asimilaţi consumatorilor casnici, precum şi a preţurilor pentru energia reactivă.
Astfel, începând cu 1 iulie 2013, preţul la energia electrică livrata consumatorilor finali se va micşora în medie cu   1,3%.

